
  Parlamentul României   

 Camera Deputaţilor

       Comisia pentru administraţie publică,         Comisia pentru agricultură, silvicultură,

                amenajarea teritoriului şi                                  industrie alimentară şi 

                      echilibru ecologic                                              servicii specifice 

                Bucureşti, 18.02.2010                                         Bucureşti, 18.02.2010
                            Nr. 26/833

                                         Nr. 24/120

                         Către,
BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra propunerii legislative pentru modificarea lit.b) a alin.(1) al art.11 din Ordonanţa Guvernului nr.28/2008 privind registrul agricol, trimisă comisiilor spre dezbatere în fond, în procedură obişnuită, cu adresa nr. PL.x.613 din 15 decembrie 2009. 

   PREŞEDINTE,                                                    PREŞEDINTE,

SULFINA BARBU                                            Prof.univ.dr.VALERIU TABĂRĂ

·             Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.6934; e-mail: cp06@cdep.ro                                         

                Bucureşti, 18.02.2010                                         Bucureşti, 18.02.2010
                            Nr. 26/833

                                         Nr. 24/120

·                                                   R A P O R T     C O M U N
asupra propunerii legislative pentru modificarea lit.b) a alin.(1) al art.11 din Ordonanţa Guvernului nr.28/2008 privind registrul agricol

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond, în procedură obişnuită, cu propunerea legislativă pentru modificarea lit.b) a alin.(1) al art.11 din Ordonanţa Guvernului nr.28/2008 privind registrul agricol trimisă cu adresa nr.P.L.x.613 din 15 decembrie 2009.

Iniţiatori: deputaţi Marian Ghiveciu şi Ion Dumitru - Grupul parlamentar al PSD+PC şi deputat Constantin Chirilă – Grupul parlamentar al PD-L.
· La întocmirea prezentului raport Comisiile au avut în vedere:

· avizul favorabil al Consiliului Legislativ (nr.839/21.07.2009);

· avizul favorabil al Comisiei juridice , de disciplină şi imunităţi (nr.31/1095/2009);
· punctul de vedere negativ al Guvernului nr.2006 /10.08.2009.

Propunerea legislativă are ca obiect de reglementare modificarea art.11 alin.(1) lit.b) din Ordonanţa Guvernului nr. 28/2008 privind registrul agricol, aprobată cu modificări şi completări prin Legea nr.98/2009, în sensul înlocuirii sintagmei “suprafeţele cuvenite”  cu sintagma  “suprafeţele cultivate” .

 Comisiile propun Plenului Camerei Deputaţilor raport de respingere a propunerii legislative, întrucât eroarea semnalată de iniţiatori în această propunere legislativă a fost remediată prin Rectificarea nr.98/2009 referitoare la Legea nr.98/2009, iniţiativa legislativă rămânând, astfel, fără obiect de reglementare.

 Proiectul de lege face parte din categoria legilor ordinare, conform prevederilor art.76 alin.(2) din Constituţia României, republicată.
Dezbaterile au avut loc în şedinţa Comisiei pentru administraţie publică, amenajarea teritoriului şi echilibru ecologic în data de 09.02.2010. 

La lucrările comisiei au fost prezenţi 32 deputaţi, din totalul de 33 membri ai comisiei.

La dezbaterile care au avut loc în şedinţa Comisiei pentru agricultură, silvicultură, industrie alimentară şi servicii specifice din data de 17.02.2010 a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat domnul Dănuţ Apetrei, secretar de stat în Ministerul Agriculturii şi Dezvoltării Rurale.

La lucrările comisiei au fost prezenţi 27 deputaţi, din totalul de 27 membri ai comisiei.
Raportul comun de respingere al comisiilor a fost adoptat cu unanimitate de voturi.

Propunerea legislativă a fost respinsă de Senat în şedinţa din 25 noiembrie 2009.


Camera Deputaţilor este Cameră decizională, potrivit prevederilor art. 75, din Constituţia României, republicată şi ale art.92 din Regulamentul Camerei Deputaţilor, republicat. 
               PREŞEDINTE,                                        SECRETAR,












  
         
    SULFINA BARBU                        MIHAI CRISTIAN APOSTOLACHE

                PREŞEDINTE,                                        SECRETAR,


Prof. univ. dr.VALERIU TABĂRĂ               VASILE MOCANU

Întocmit: Expert Iulia Toader
                               Consiler Anton Păştinaru







   

